[{"text_idx": "#000001", "text": "AvalehtVaria loodEesti majandusEesti Pank: majanduskasv oli erakordselt tugev, kuid see ei kesta igavesti"}, {"text_idx": "#000002", "text": "Eesti Pank: majanduskasv oli erakordselt tugev, kuid see ei kesta igavesti"}, {"text_idx": "#000003", "text": "Share this postClose sharing boxEesti Pank: majanduskasv oli erakordselt tugev, kuid see ei kesta igavestiTwitterFacebookLinkedIn"}, {"text_idx": "#000004", "text": "Eesti majandus kasvas 2017. aastal statistikaameti andmetel 4,9%. Neljanda kvartali majanduskasv oli aasta vo\u0303rdluses 5% ja kvartali vo\u0303rdluses 2,2%. Majanduskasv oli erakordselt tugev ja u\u0308letas ootuseid ning ta\u0308nu heale majandusolukorrale on sobiv aeg mo\u0303elda tulevikule."}, {"text_idx": "#000005", "text": "Sissetulekute kiire kasv vo\u0303imaldaks sa\u0308a\u0308sta nii valitsusel kui ka inimestel endil, kuid majanduse suurim probleem on va\u0308ike tootlikkus. Edasine majanduskasv oleneb sellest, kui ha\u0308sti ettevo\u0303tted suudavad tootlikkust suurendada, kirjutab Eesti Pank oma pressiteates."}, {"text_idx": "#000006", "text": "2017. aasta neljandas kvartalis oli majanduskasv laiapo\u0303hjaline. Sellesse andsid oma osa nii peamiselt ekspordile keskendunud to\u0308o\u0308stussektor kui ka siseno\u0303udlust teenindavad harud. Majanduskasvu jaoks on keskkond olnud a\u0308a\u0308rmiselt soodne. Intressima\u0308a\u0308rad on madalad ja Eesti eelarvepoliitika on olnud viimasel ajal leebem kui varem."}, {"text_idx": "#000007", "text": "Va\u0308liskeskkond on tugevnenud ja see kandub ta\u0308nu suurele ekspordisektorile sisemajandusse u\u0308le. Lisaks neile teguritele on ta\u0308nu suhteliselt pikale kasvuperioodile va\u0308henenud to\u0308o\u0308puudus ja tugevnenud nii ettevo\u0303tete kui ka inimeste kindlustunne. See soosib investeerimist."}, {"text_idx": "#000008", "text": "Viimase aja majanduskasvu omapa\u0308raks on a\u0308riteenuste suur mo\u0303ju majanduskasvule. See na\u0308itab, et majanduses spetsialiseerutakse to\u0308o\u0308stusharudelt u\u0308mber suure lisandva\u0308a\u0308rtusega teenustele. Samal ajal on Eesti majanduse suurim probleem endiselt va\u0308ike tootlikkus, eriti to\u0308o\u0308tlevas to\u0308o\u0308stuses. Kasvavat no\u0303udlust suudetakse teenindada ta\u0308nu uute to\u0308o\u0308tajate palkamisele, kuid tootlikkuse roll majanduskasvus on va\u0308ike."}, {"text_idx": "#000009", "text": "Eestis on ikka veel odav toota: meie palgatase ja tootmise hinnatase on sellised nagu need olid Soomes 30 aastat tagasi. Teenuste sektori kiire kasv ta\u0308hendab aga, et to\u0308o\u0308stussektor vo\u0303ib oma suhtelise eelise kaotada. Juba praegu ja\u0308a\u0308b to\u0308o\u0308tleva to\u0308o\u0308stuse tootlikkus u\u0308leja\u0308a\u0308nud majanduse omale alla."}, {"text_idx": "#000010", "text": "Hea aeg majanduses ei kesta igavesti. Ehkki inimeste sa\u0308a\u0308stud on viimastel aastatel kasvanud, on selle taga peamiselt jo\u0303ukamad leibkonnad. Ootamatute probleemide ilmnemisel piisaks enamiku inimeste rahavarust kuni kaheks kuuks. Va\u0308iksemate palkade kiirem kasv, mille to\u0303i kaasa maksusu\u0308steemi muutus, vo\u0303imaldab inimestel rohkem sa\u0308a\u0308sta."}, {"text_idx": "#000011", "text": "Kuna majanduse olukord on juba mo\u0303nda aega olnud erakordselt hea, tekivad majanduses u\u0308lekuumenemise ma\u0308rgid, na\u0308iteks on suurenenud ettevo\u0303tjate mure to\u0308o\u0308jo\u0303u pa\u0308rast. Majanduslikust mo\u0303istlikkusest ning kokku lepitud eelarvereeglitest la\u0308htuvalt peaks niisuguses olukorras eelarvepoliitika karmistuma ja see peaks hakkama majanduskasvu jahutama. Siiski vo\u0303ib aasta pa\u0308rast ees seisvate valimiste to\u0303ttu niisugune jahutamine edasi lu\u0308kkuda."}, {"text_idx": "#000017", "text": "Reinvest24Mida soovitavad eksperdid: kas praegusel a\u0308reval ajal tasub investeerida Moldova kinnisvarasse?"}, {"text_idx": "#000018", "text": "Mida soovitavad eksperdid: kas praegusel a\u0308reval ajal tasub investeerida Moldova kinnisvarasse?"}, {"text_idx": "#000019", "text": "Nasdaq Balti bo\u0308rsidAktsiatesse investeerimise ABC"}, {"text_idx": "#000022", "text": "Partnerite reklaampindToeta Rahajutud.ee tegemisi ja hangi endale pu\u0308siv reklaampind meie esilehel"}, {"text_idx": "#000023", "text": "Toeta Rahajutud.ee tegemisi ja hangi endale pu\u0308siv reklaampind meie esilehel"}, {"text_idx": "#000025", "text": "IMF hindas Eesti tegevust rahapesu to\u0303kestamisel piisavaks"}, {"text_idx": "#000026", "text": "Euroopa keskpank pu\u0308u\u0308ab tagada inflatsiooni naasemise 2% juurde"}, {"text_idx": "#000027", "text": "Intressima\u0308a\u0308rade hoidmine piiraval tasemel aeglustab aja jooksul inflatsiooni"}, {"text_idx": "#000028", "text": "Majapidamiste vo\u0303ime eluasemelaene tagasi maksta on vaatamata intressito\u0303usudele endiselt u\u0308sna hea"}, {"text_idx": "#000029", "text": "To\u0308o\u0308turg pu\u0308sis teises kvartalis tugev"}, {"text_idx": "#000031", "text": "Keskpanga po\u0303hiu\u0308lesanne saab olema raha stabiilsuse hoidmine"}, {"text_idx": "#000032", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]